Maca nerra tamawt belli di tezlit, amedyaz issemres awal “ttxil-k” di tazwara n usefru, awalagi yessawaḍ-d izen belli taqcict tettḥellil baba-s ad s-yelli tawwurt, neɣ tḥar ad tekcem akken ad t-twali. Di tmacahut, adiwenni yusa-d s wudem usrid, meḥsub amsawal, issemres awal “ad s-tini, ad s-yini” d usigez ayagi ur yelli ara di tezlit acku mi ara s-nsel innaw n Ɣriba d taqcict i t-id-yettɣennin, innaw n baba inuba d anaẓur Yidir it-id-yettawin s waya i netteɛqal belli yella-d udiwenni.